Title: Zamolčane
Description: Zamolčane zgodbe so ogrlica avtentičnih otroških in mladostnih spominov današnjega osemdesetletnika na čas, za nas Slovence najbrž najbolj razburljivega, travmatičnega in tragičnega sedemdesetletnega obdobja, razpetega od začetka druge svetovne vojne do danes. 70 let turbulentnih sprememb, temeljnih ter temeljitih življenjskih in osebnostnih preizkušenj, miselnih in vrednostnih dilem pri vseh, ki smo sopotniki in pričevalci tega izjemnega poglavja slovenske zgodovine, še čaka na svojo zgodovinsko objektivno in celostno predstavitev. Dokler bo ta v rokah samooklicanih razlagalcev in objestnih čuvarjev naše preteklosti, v rokah vsemogočnih, a skritih cenzorjev z zlomljenim značajem, podkupljivih medijskih monopolistov, prodanih pokvarjencev vseh vrst ter naivnih, nerazgledanih in nezahtevnih preprostežev, ki morda nevede pomagajo pri utrjevanju zidu molka, prikrivanja in zanikanja resnice, ne bomo doživeli očiščenja in prerojenja svojega naroda.
Subjects: Social conditions, Political culture, World War, 1939-1945, Slovenian Personal narratives, History, Biography